**Аудармашылар сайысы**

**Іс-шараның   мақсаттары:**

1.     Оқушыларды қазақ тілінде ауызекі тілде еркін сөйлеуге үйрету;қазақша байланыстырып сөйлеу дағдыларын қалыптастыру;сұрақтарға тез,дұрыс жауап беруді меңгерту,сөзжұмбақтарды шешу арқылы оқушылардың білімдерін шыңдап,ой-өрісін кеңейту;

2.     Оқушылардың логикалық ойлау қабілеттерін,ауызша,жазбаша сөздік қорларын дамыту; сөздерді, өлең жолдарын, мақал-мәтелдерді аудара білуге жетілдіру;

3.     Оқушылардың мемлекеттік тілге деген құштарлығын арттыру; отаншылыққа, мемлекеттік тілге деген құрметке, көптілді маман болуға тәрбиелеу,тілдің үштұғырлығын насихаттау.

**Пәнаралық байланыс:** Қазақстан тарихы,қазақ әдебиеті,орыс тілі,ағылшын тілі,география.

**Сабақтың әдісі:**жеке сұрақ-жауап,сөз құрау, аудару, мапқал-мәтелді сәйкестіру, тақырыптық әңгіме құру-көркем сөз (монолог), сауатты жазу,тест сұрақтарына жауап беру.

**Сабақтың түрі:** сайыс сабақ

**Сабақтың көрнекілігі:**тапсырмалар жазылған қиықшалар,таблица,сабақтың эпиграфы жазылған плакат,сөзжұмбақтар,тестік тапсырмалар,1-ден 10-ға дейін сандар.

**Сабақтың эпиграфы:**

Көп тіл білсең көкжиегің кең болар,

Құрметтейді кісі екен деп төрге озар.

Қай елде жүрсең де бұл дұрысы-

Мемлекеттік тілді үйренген жөн болар.

**Сабақтың барысы:**

**1.Ұйымдастыру кезеңі**

а) Іс- шараның мақсатымен таныстыру;

**2. Іс-шараның барысы:**

1.Кіріспе.

-Біздің Отанымыз-Қазақстан Республикасы.Қазақстан Республикасының өз Елтаңбасы, Әнұраны, Туы, төл теңгесі бар.Сонымен қатар Қазақстан Республикасының Ата Заңы –Конституциясында белгіленген өз мемлекеттік тілі бар.Ол, әрине,қазақ тілі. Қазақстан Республикасының әр азаматының парызы-мемлекеттік тілді білу, оны құрметтеу. Қазір мектепте қазақ тілі апталығы өтіп жатыр, соған орай біз өз іс—шарамызды өткізуге рұқсат етіңіздер.  Бүгінгі біздің іс-шарамыздың мақсаты-осы мемлекеттік тіл-қазақ тілінің білгірін анықтау. Бұл мерекелік шара сайыс түрінде өтеді. «Сайыс» сөзіне синоним тапсақ, «жарыс», «турнир» деген мағына береді. Сайысқа 6а, 6б, 7 а сыныптарының командалары қатысады. Тапсырма саны-5, әр кезең сайын команда жолғары ұпай жинап, белсенділік таныту керек. Соңғы кезеңде жеңімпаз анықталады.

**Әділ-қазы алқасымен таныстыру:**

1. Мектеп директоры: Бошанова Б.Қ.
2. Директердың орынбасары: Әкімбекова Г.С.
3. Қазақ тілінің мұғалімі: Аяпбергенова Г.Қ.
4. Қазақ тілінің мұғалімі: Айтқұлова Р.З.

**Сайыс мынадай кезеңдерден тұрады:**

1.   Өзін—өзі таныстыру .  «Сәлемдесу, ұраны, команда аты». 10 ұпай;

2 «Бәйге» .Сұраққа жауап бер- 10 ұпай;

3.     Мақалдарды сәйкестіру- 10 ұпай;

4.     Өлең жолдарын аудару-10 ұпай

5.     Сөзжұмбақ шешу. «Қай қала?»-10 ұпай

**3.Сайыстың жүруі:**

**1-кезең: «Сәлем-сөздің анасы»** Сәлемдесу, ұраны, команда аты.

 **Ал, енді бірінші кезеңді бастайық! 1 топ -**6«А» - «**Төле би», 2 топ-** 6 «Б» - **«Қазыбек би», 3 топ -** 7 «А» **- «Әйтеке би»**

1. «А» - «**Төле би», ұраны: Төле бидің төрелігін айтып, елге жар саламыз!**

***-Амансыздар ма, жиналған жұрт! Бүгін біз осы сайыта өзімізді көрсетіп, білмегенімізді үйреніп, жолға шықтық. Келген жеріміз әйгілі Ұлы жүз Төле бидің ұрпағымыз!***

 6 «Б» - **«Қазыбек би», ұраны: Қаз дауысты Қазыбек бидің ұрпағы біз боламыз!**

***-Сәлем бердік, баршаңызға! «Сәлем –сөздің анасы» Дұрыстап амандасып алайық, жөн сұрасайық. Қайдан боласыздар? Біз Орта жүздің биі Қазыбек бидің ұрпағымыз. Таныс болайық, ағайын!***

 7 «А» **- «Әйтеке би», ұраны: Әйтек бидің еліне жасаған жақсылығына бас иеміз!**

-**Ассалаумағалейкум, бар халайық!**

**Бармысың, базарлықпен алаш халқы!**

**Бүгінгі тамашаға біз жиналдық**

**Белгілі Әйтеке би ұрпақтары!**

 **2- кезең: «Бәйге»**. Сайыскерлердің қолында 1-ден 11-ге дейін сандар.Бұл сандар тізім бойынша беріледі.Қай сайыскер сан жазылған карточкасын бұрын көтерсе, сол жауап береді. Жауабы дұрыс болмаса, басқа сайыскерлер жауап бере алады. Жауаптарын орысшаға аударады.

1.Қазақтың ұлы ақыны кім? (Абай Құнанбаев)

2.Абайдың шын аты? (ИбраҺим)

3.Қазақ тілінде неше септік? (7) аудару

4. «Закон сингармонизма» сөзінің қазақша мағынасы қандай? (Үндестік заңы) аудару

5.Сөйлем аудармасы ? (предложение)

6. «Подлежащее» деген не? (бастауыш) аудару

7. Қыс  айларын ата (желтоқсан,қаңтар,ақпан) аудару

8.Қыста не жауады,не соғады? (қар,боран) аудару

9.Барыс септігінің сұрақтарын ата? (кімге,неге,қайда) аудару

10.Ілік септігінің жалағауларын ата? (-ның, -нің т.б)

11. Көмектес септігінің сұрақтарын ата? (кіммен?немен?)

12.Күнпарақ дегеніміз не? (күнтізбе)

13.Бір жылда неше күн бар? (365) аудару

14.Бір айда қанша апта бар? (4) аудару

15.Бір тәулікте қанша сағат бар? (24) аудару

16.Бір сағатта неше минут бар? (60) аудару

17.Бір ғасырда қанша жыл бар? (100) аудару

18.Бір аптада қанша күн бар? (7) аудару

**3-кезең «Мақалдарды сәйкестір»**.

Берілген мақалдарды сәйкестіру керек.

|  |  |
| --- | --- |
| **1.Жаман жолдастан таяғым артық.** | **1. Сдобрым человеком сдружишься – цели своей достигнешь.****С дурным человеком сдружишься – в дураках останешься.** |
| **2.Күлме досыңа – келер басыңа.** | 2. Одежда хороша новая, а друг старый. |
| **3.Досы көппен сыйлас,****Досы азбен сырлас.** | 3.Над бедой друга не смейся, то же может случиться с тобой |
| **4.Заттың жаңасы жақсы,****Достың ескісі жақсы.** | 4.Крепкая палка лучше плохого попутчика. |
| **5.Жақсымен жолдас болсаң – жетерсің мұратқа.****Жаманмен жолдас болсаң - қаларсың ұятқа.**  | 5.Дружи с тем, у кого приятелей много,Откровенничай с тем, у кого друзей мало. |
|  6. Адам досымен ... . | сыйлас, сырлас. (аудару) |
| 7. Заттың жаңасы ... , Достың ескісі ... .  8. Досы көппен ... ,  Досы азбен ... . | жақсы. (аудару)көп. (аудару) |
| 9. Жаман жолдастан таяғым ... .  | артық. (аудару)  |
| 10. Жолдасы көптің – олжасы ... . | мықты. (аудару) |

**4-кезең «Өлең жолдарын аудар»**. Тазша баланың тапсырмасы.

Мен сендерге қазақтың ақын-жазушылардың тапсырмасын дайындап келдім. Электронды поштамен жібердім.

-Мұғалім: -Тамаша! Тазша бала! Сіз отырып демалыңыз. Мен өзім тапсырманы берейін.

-Ал, балалар! Тыңдаңдар! Өлеңде сөз немесе өлеңнін мағынасын аударып беріңдер.

Абай атамыздың өлеңі: **– Төле би тобы –аударыңдар**

-Ақ киімді, денелі, ақ сақалды,
Соқыр-мылқау танымас тірі жанды,
Үсті-басы — ақ қырау, тусі суық,
Басқан жері сықырлап, келіп қалды.

Дем алысы — үскірік, аяз бен қар,
Кәрі құдаң — қыс келіп, әлек салды.
Ұшпадай бөркін киген оқшырайтып,
Аязбенен қызарып ажарланды.

**Келесі: Қазыбек би командасы – аударыңдар**

Күз.
Сұр бұлт түсі суық қаптайды аспан,
Күз болып дымқыл тұман жерді басқан.
Білмеймін тойғаны ма, тоңғаны ма,
Жылқы ойнап, бие қашқан, тай жарысқан.

Жысыл шөп, бәйшешек жоқ бұрынғыдай,
Жастар күлмес. жүгермес бала шулай.
Қайыршы шалөкемпірдей түсі кетіп,
Жапырағынан айрылған ағаш, қурай.

**Әйтеке би командасы- аударыңдар**

Жазғытұры қалмайды қыстың сызы,

Масатыдай құлпырар жердің жүзі.

Жан-жануар, адамзат анталаса,

Ата-анадай елжірер күннің көзі.

Жаздың көркі енеді жыл ќұсымен,

Жайраңдасып жас күлер ќұрбысымен.

Көрден жаңа тұрғандай кемпір мен шал

Жалбаңдасар өзінің тұрғысымен.

Тазша бала: - Жарайсыңдар балалар! Білімдерің ұшқыр балсын!

**7-кезең**Сайыскерлер сөзжұмбақ шешеді.Сөзжұмбақта Қазақстан қалалары жасырылған.Сөзжұмбақ шешу барысында оқушылардың сөздік қорларының деңгейі сараланды. Тапсырма бойынша сөздердің антонимдерін немесе аудармасын табу қажет.

|  |  |  |  |  |
| --- | --- | --- | --- | --- |
|  | х | х | х | х |
|  | х | х | х | х |
| х | х | х | х | х |
|  | х | х | х |  |
| х | х | х |  |  |

1.Сөздердің антонимдерін табыңыз

1.жаңа

2.бүгін

3.жақсы

4.тар

5.кедей

2.Сөздердің антонимдерін табыңыз

|  |  |  |  |  |  |  |
| --- | --- | --- | --- | --- | --- | --- |
|  |  |  | х | х | х |  |
|  | х | х | х | х | х |  |
|  |  | х | х | х | х |  |
|  |  |  | х | х | х |  |
| х | х | х | х | х | х | х |
|  |  | х | х | х | х | х |
|  | х | х | х | х |  |  |

**1.аз**

**2.биік**

**3.кішкентай**

**4.ерте**

**5.үстімен**

**6.көріксіз**

**7.қысқа**

3. Сөздерді орысшадан қазақшаға аударыңыз

|  |  |  |  |  |
| --- | --- | --- | --- | --- |
|  | х | х | х | х |
| х | х | х | х | х |
|  | х | х | х |  |
|  | х | х | х |  |
| х | х | х | х | х |
|  | х | х | х | х |

**1.новый**

**2.расписание**

**3.дедушка**

**4.хлеб**

**5.класс**

**6.сахар**

 4.Сөздерді орысшадан қазақшаға аударыңыз

|  |  |  |  |  |  |
| --- | --- | --- | --- | --- | --- |
|  | х | х | х | х | х |
| х | х | х |  |  |
| х | х | х | х | х |
|  | х | х | х |  |
| х | х | х | х |  |
|  | х | х | х |  |

**1.время**

**2.год**

**3.август**

**4.лето**

**5.неделя**

**6.зима**

Өз тапсырмасын орындағанша, біз көрермендерге сұрақтар қоямыз.

Ал, осымен барлық кезеңдер мәреге жетті. Келесі сөз әділ-қазылар алқасына беріледі.